CELEX: C2004/179/14
Language: sk
Date: 2004-07-10 00:00:00
Title: Vec C-208/04: Návrh na začatie konania o prejudiciálnej otázke podaný rozsudkom Conseil d'Etat (Belgicko), XIII. komora, zo dňa 29. apríla 2004 vo veci Inter-Environnement Wallonie proti Région wallonne

10.7.2004   
            
            
               SK
            
            
               Úradný vestník Európskej únie
            
            
               C 179/7
            
         Návrh na začatie konania o prejudiciálnej otázke podaný rozsudkom Conseil d'Etat (Belgicko), XIII. komora, zo dňa 29. apríla 2004 vo veci Inter-Environnement Wallonie proti Région wallonne
   (Vec C-208/04)
   (2004/C 179/14)
   Conseil d'Etat (Belgicko), XIII. komora, rozsudkom z 29. apríla 2004 podal na Súdny dvor Európskych spoločenstiev návrh na začatie konania o prejudiciálnej otázke vo veci Inter-Environnement Wallonie proti Région wallonne, ktorý bol doručený Kancelárii Súdneho dvora dňa 11. mája 2004.
   Conseil d'Etat (Belgicko), XIII. komora, žiada Súdny dvor, aby rozhodol o nasledujúcej otázke:
   Článok 1 písmeno a) smernice 75/442/EHS z 15. júla 1975 (1) zmenený smernicou 91/156/EHS z 18. marca 1991 (2) sa vykladá v tom zmysle, že členské štáty sú oprávnené vytvoriť na základe právnej normy skupinu látok, ktoré nepatria ani do skupiny odpadov, ani do skupiny výrobkov, ktoré však predsa môžu buď zodpovedať definícii odpadov vyplývajúcej z článku 1 písmena a), alebo obsahovať látky alebo predmety zodpovedajúce tejto samotnej definícii odpadu?
   
      (1)  Smernica Rady 75/442/EHS z 15. júla 1975 o odpadoch (Ú. v. ES L 194, 25.7.1975, s. 39)
   
      (2)  Smernica Rady 91/156/EHS z 18. marca 1991, ktorou sa mení smernica 75/442/EHS o odpadoch (Ú. v. ES L 78, 26.3.1991, s. 32)